title: Arekta ke dritikye (suterot)
text: Hatherley pwader da gan Lysander Stark vombikye wetce anelik al zo seger enide va lavafo xuvasiko meguyundeso rinder. Kakevetca bak mielcek koe gubirgayano xo abigon dilizer. Vombik pebur da xuvasiko ta raxivara va basksevasa kuritca zo faver, ise va belikafa tixoluca diner. Moi kaliaf rindera va ugol, Hatherley vangruper da su mbi rotuxar nume va ageltucafa tegira ke vombik djukugruper. Bantan va in bam lagaytar, jupason da xuvasiko selur. Neken Hatherley lajupotcer voxen inafa gumka iskeyena koe xuvasiko va mona firder. In ticu dilk grabler voxe va gelt drasur aze krezer. Gribindeyeson va impadimak kal London rundanyar aze den Watson waroldon lanir.